stanford-oval/wikipedia huggingface dataset:
סוזן וולטרס

| --- | --- |
אין תמונה חופשית
 לידה:  28 בספטמבר 1963 (בת 61) אטלנטה, ארצות הברית 
 מדינה:  ארצות הברית 
 מקום לימודים:  Chamblee High School 
 בן או בת זוג:  לינדן אשבי (1986–?) 
 מספר צאצאים:  2
 פרופיל ב-IMDb
 
סוזן וולטרס (באנגלית: Susan Walters; נולדה ב-28 בספטמבר 1963) היא שחקנית ודוגמנית עבר אמריקאית.
ביוגרפיה

סוזן וולטרס נולדה באטלנטה, ב-1981 זכתה כנציגת ג'ורג'יה ב-Miss Teen All American, תחרות יופי לנערות מרחבי ארצות הברית.
קריירה

ב-1983 החלה לשחק באופרת הסבון התאהבות והיא השתתפה במספר הפקות של אהרון ספלינג וביניהם במיני סדרה "אלביס ואני", בה גילמה את פריסיליה פרסלי ובמלרוז פלייס. היא שיחקה תפקיד אורח בסדרה CSI: מיאמי ובשני פרקים של סיינפלד.
ב-1999 שיחקה בסרט של ערוץ דיסני "חוש סוס". בין השנים 2001 ועד 2004 השתתפה בתפקיד קבוע בסדרה צעירים חסרי מנוח, ב-2009 שיחקה בדרמת הנעורים "מגרש ביתי" כמנהלת בית הספר בו לומדים גיבורי הסדרה ובאותה שנה החלה לשחק בסדרה יומני הערפד.
משנת 2011 משחקת וולטרס בסדרת הנוער "זאב צעיר" בתפקיד המורה לביולוגיה ואימה של הדמות הראשית לידיה. באותה שנה שיחקה בקומדיה "ביג מאמא 3: הבן כמו האבא" בכיכובו של מרטין לורנס.
בשנת 2018 התארחה בסדרות הטלוויזיה "NCIS", משפחת פוסטר" ו-"הפלאש" בתפקיד של ד"ר קרלה טאנהאוזר.
חיים אישיים

היא נישאה ללינדן אשבי בשנת 1986 ושיחקה לצידו בסדרת הנוער "זאב צעיר", לזוג שתי בנות.
סאמרסלאם (1996)

| סאמרסלאם (1996)>  הפוסטר הרשמי של האירוע בכיכובם של שון מייקלס וויידר.מידע |
| --- | --- | --- |
ארגון: WWF
תאריך: 18 באוגוסט 1996
עיר: קליבלנד, אוהיו
אולם: גאנד ארנה
מספר צופים: 17,000~
סדרת אירועי שלם וצפה של ה-WWE
| :In Your House 9 International Incident | סאמרסלאם (1996) | :In Your House 10 Mind Games |
סדרת אירועי סאמרסלאם
| 1995 | סאמרסלאם (1996) | 1997 |
סאמרסלאם (1996) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-18 באוגוסט 1996, בגאנד ארנה שבקליבלנד, אוהיו. האירוע היה האירוע התשיעי בסדרת אירועי סאמרסלאם.
שמונה קרבות התנהלו באירוע, כולל אחד שהוקלט לתוכנית Free for All. בקרב המרכזי, שון מייקלס ניצח את ויידר ושמר על אליפות העולם במשקל כבד של ה-WWF.
רקע

סאמרסלאם הוא אירוע שלם וצפה שנתי, המופק על ידי ה-World Wrestling Federation‏ (ה-WWF, כיום ה-WWE) במתכונת של חודש אוגוסט מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים".
פארוק היה אמור להתחרות נגד אחמד ג'ונסון על האליפות הבין יבשתית של ה-WWF, אך קרב זה לא התקיים עקב פציעה שג'ונסון ספג.
אירוע

בקרב שהתקיים לפני האירוע והוקלט במסגרת התוכנית Free for All, סטון קולד סטיב אוסטין התחרה נגד יוקוזונה. עמוד החבל העליון נשבר לאחר שיוקוזונה ניסה לבצע על אוסטין את מהלך הסיום שלו, הבונזאי דרופ, מה שאיפשר לאוסטין לנצל זאת ולהבטיח את הניצחון.
המראיין טוד פטנגיל אירח מסיבת "חוף ביקיני" במהלך התוכנית Free for All, שבו הייתה בריכה אשר הייתה פתוחה לכולם. האורחים היו סאני, סייבל, מארק מרו, הסמוקינג גאנס, מרלנה, גולדאסט, T.L. הופר, Who, ג'רי לולר, הבושווקרס, אלדו מונטויה, האנטר הרסט הלמסלי ושון מייקלס.
פול ברר בגד באנדרטייקר כשהחליט להצטוות עם יריבו המר של אנדרטייקר, מנקיינד.
במקור, ויידר זכה באליפות העולם במשקל כבד של ה-WWF פעמיים, האחד כתוצאה מספירת חוץ (לאחר שהטיח את מייקלס על מעקה הבטיחות), והאחר, כתוצאה מפסילה (כשמייקלס תקף את ויידר שוב ושוב עם מחבט הטניס של קורנט). לעומת זאת, מכיוון שחגורת אליפות לא יכולה להחליף ידיים בנסיבות אלו, אלא רק כתוצאה מהצמדה או הכנעה, קורנט דרש שהקרב יאותחל בפעמיים האלה. נשיא ה-WWF, גורילה מונסון, איפשר לכך לקרות. לבסוף, מייקלס הצליח לנצח את ויידר ולשמור על התואר.
תוצאות

| מס' | תוצאות | התניות | זמן |
| --- | --- | --- | --- |
| F1 | סטון קולד סטיב אוסטין ניצח את יוקוזונה | קרב יחידים | 01:52 |
| 2 | אואן הארט ניצח את סאביו ווגה | קרב יחידים | 13:23 |
| 3 | הסמוקינג גאנס (בילי גאן ובארט גאן) (א) (עם סאני) ניצחו את הניו רוקרס (ליף קאסידי ומארטי ג'נטי), הגודווינס (הנרי או. גודווין ופיניאס א. גודווין) (עם הילבילי ג'ים) והבאדידונאס (סקיפ וזיפ) | קרב זוגות מרובע על אליפות הזוגות של ה-WWF | 12:18 |
| 4 | סייקו סיד ניצח את הבריטיש בולדוג (עם ג'ים קורנט) | קרב יחידים | 06:24 |
| 5 | גולדאסט (עם מרלנה) ניצח את מארק מרו (עם סייבל) | קרב יחידים | 11:01 |
| 6 | ג'רי לולר ניצח את ג'ייק רוברטס | קרב יחידים | 04:07 |
| 7 | מנקיינד ניצח את אנדרטייקר (עם פול ברר) | קרב בוילר רום ברול | 26:40 |
| 8 | שון מייקלס (א) (עם חוזה לותאריו) ניצח את ויידר (עם ג'ים קורנט) | קרב יחידים על אליפות העולם במשקל כבד של ה-WWF | 22:58 |
(א) - מתייחס למתאבק/מתאבקים שהגיעו לקרב כאלוף/אלופים F - קרב שהתקיים לפני האירוע והוקלט במסגרת התוכנית Free for All
אישיויות אחרות על המסך

| 0 | 1 | 2 |
| --- | --- | --- |
|  צוות השידור באנגלית וינס מקמהן  מר. פרפקט  ג'ים רוס מראיינים דוק הנדריקס  טוד פטנגיל שופטים מייק קיודה  ג'ק דואן  ארל הבנר  טים וייט |  |  צוות השידור בספרדית קרלוס קבררה  הוגו סבינוביץ' אחרים ג'רלד בריסקו  טוני צ'ימל  הווארד פינקל - כרוז  רנה גולה  דייב הבנר  גורילה מונסון  פאט פטרסון  הארווי וויפלמן |
הערות שוליים

1 2 3 4 5 6 7 8  תוצאות אירוע סאמרסלאם 1996
סיאון

| --- | --- |

ארמון הסיאון, האתר הבולט ביותר בעיר
 מדינה:  תימן תימן
 מחוז:  חצרמוות
 גובה:  649 מטרים
 אוכלוסייה:  ‏
  ‑ בעיר:  75,000 (2006)
 קואורדינטות:  15°58′00″N 48°47′00″E﻿ / ﻿15.966666666667°N 48.783333333333°E﻿ / 15.966666666667; 48.783333333333 
 אזור זמן:  UTC +3
  מפת מיקום  מפה מפורטת   (למפת תימן מוגדלת) צנעא עדן איב סעדה אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף סיאון(למפת תימן רגילה) צנעא עדן איב סעדה אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף סיאון  he tabBackground:;tabBorder:#aaa;defaultTab:0;
סֶיְאוּן (בערבית: سيئون) היא עיר במחוז חצרמוות שבמרכז תימן. נכון ל-2006 מתגוררים בעיר כ-75,000 תושבים. המבנה הבולט ביותר בנוף העירוני של סיאון והסביבה הוא ארמון הסיאון של הסולטן הכת'ירי אשר נבנה בשנות העשרים של המאה העשרים. כ-20 קילומטרים מערבית מסיאון נמצאת העיירה העתיקה שיבאם. בעיר קיימות אחוזות עשירות שנבנו במאה ה-19 וה-20. נמל התעופה של סיאון נמצא בצפון העיר.
ראו גם

חצרמוות
שיבאם
סוס מיניאטורי

| סוס מיניאטורי |
| --- | --- |

מיון מדעי

סוס מיניאטורי הוא סוס שגופו נמוך במיוחד. סוסים מיניאטוריים שכיחים ביותר במדינות אירופה ואמריקה. ובדרך כלל גובהם בין שמונים ושישה לבין תשעים ושבעה סנטימטרים, תלוי במין המסוים. בדרך כלל מגדלים את הסוסים המיניאטוריים כחיות מחמד. למרות העובדה שהם עדיין מתנהגים בדומה לסוס הבית ויש להתייחס אליהם כאל סוס רגיל, גם אם הם משמשים כחיית מחמד. לעיתים רחוקות משתמשים בסוסים המיניאטוריים בדומה לכלבי נחייה. הסוסים המיניאטוריים לעיתים מאומנים לנהיגה ולזריזות, כיוון שבמופעי סוסים הם שכיחים במיוחד.
סוס מיניאטורי עובד כחיית שירות
סוס מיניאטורי בחברת סוסות וסייח
היסטוריה

הסוסים המיניאטוריים נראו לראשונה באירופה במאה ה-17, ובסוף המאה ה-18, נחשבו לחיות מחמד המיועדות למעמד הגבוה בלבד.
הסוס המיניאטורי הדרום אפריקני נראה לראשונה באפריקה, וסוסים אלו ססגוניים ביותר. חלקם דומים לסוסים ערביים זעירים, ואילו אחרים דומים לסוסים בלגיים.
האדם הראשון אשר גידל סוסים מיניאטוריים בדרום אפריקה היה וויננד דה ווט אשר התחיל בפרויקט בשנת 1945 בלינדלי, דרום אפריקה. הוא עודד אנשים רבים אחרים להחיל לגדל גם הם סוסים מיניאטוריים, ורובם השתמשו בסוס המיניאטורי הערבי בפרויקטים שלהם. בשנת 1989 הכירה התאחדות החיות הלאומית בסוס המיניאטורי כגזע עצמאי.
ישנם כ-700 סוסים מיניאטוריים רשומים בדרום אפריקה.
מחלוקות

סוס או סוס מיניאטורי? - ישנו ויכוח מתמשך שנושאו העיקרי הוא האם סוס מיניאטורי דומה יותר במאפייניו לסוס פוני או לסוס הבית. יש סטנדרטים של גזעי סוסים מיניאטוריים שמעדיפים מאפיינים של סוסי פוני כמו רגליים קצרות וחזקות וגו מאורך, בעוד שאחרים מעדיפים פרופורציות סוס רגילות. אפילו השם עדיין לא סגור, מונחים כמו "פוני גמד" ו"סוס פיגמי "המשמשים בנוסף ל"סוס מיניאטורי" ושמות ספציפיים לגזע כגון פלאבלה.
סיוע לאנשים עם מוגבלויות - קיימת מחלוקת[דרוש מקור] האם סוסים מיניאטוריים מתאימים כחיות סיוע לאנשים עם מוגבלות. מי שמעדיף את השימוש בהם מציין כי סוסים חיים הרבה יותר זמן מכלבים וניתן לאמן אותם לבצע משימות דומות.
מיניאטוריות - הגמדות היא דאגה בעולם הסוסים המיניאטוריים. אצל בתי גידול לסוסים מיניאטוריים הגמדות אינה נחשבת לתכונה רצויה. הגמדות עלולה לגרום לסוסים המיניאטוריים בעיות בריאותיות משמעותיות ובעיות שמיעה. רב בתי הגידול מנסים למנוע כמה שיותר מגידול סוס מיניאטורי הסובל מגמדות. בשנת 2014 בדיקות די-אן-אי מסחריות הפכו לנגישות בעבור בדיקת מוטציית הגמדות. הסוס החי העתיק ביותר שנרשם היה סוס מיניאטורי שנפגע מגמדויות בשם אנג'ל שחי עם האגודה להגנת הסוסים בצפון קרוליינה וחיה מעל גיל 50.
שימושים

יישנן הזדמנויות רבות למופעי סוסים אשר מוצעות על ידי ארגונים ברחבי העולם. מוצעים שיעורים רבים, כולל, נהיגה, תחפושות, שיעורי מכשולים או שבילים, וראווה. אף על פי שניתן לאמן סוסים מיניאטוריים לשהות בחלל הבית, הם עדיין סוסים רגילים ויהיו בריאים יותר כאשר יהיה מותר להם לחיות בחוץ (עם חדר מתאים) כשאינם שוהים עם בני אדם.
סוסים מיניאטוריים משמשים הן כחיות מחמד לילדים והן כסוסי נחייה לבעלי מוגבלויות ובעיקר לאנשים בעלי לקות ראייה או עוורים, מכיוון שהם בדרך כלל מאיימים פחות מסוסים בגודל מלא, אך יש להם תכונות אף של כלבי נחייה.
רפי רוזליס הקים בישראל חוות טיפולים באמצעות סוסים מיניאטוריים בתחילת שנות האלפיים. בחווה זו טופלו כ-100 ילדים בעלי מוגבלויות שונות על פי תוכנית טיפולית מיוחדת ומותאמת. באוקטובר 2018, עלתה החווה באש והסוסים נשרפו.
מאפיינים ורישום

בארצות הברית קיימות שתי אגודות לסוסים מיניאטורים. האגודה האמריקאית לסוסים מיניאטורים (AMHA) ומשרד הרישום האמריקני לסוסים מיניאטורים (AMHR). האגודה האמריקאית לסוסים מיניאטוריים נוסדה בשנת 1978 והוקדשה להגדרת הסוס המיניאטורי כזן סוסים מובהק. רבים מהארגונים הבינלאומיים כולל מיני מועדונים בקנדה ובכמה מדינות באירופה, קשורים לארגון זה. משרד הרישום האמריקני לסוסים מיניאטורים הוא למעשה מחלקה של מועדון הפוני שטלנד האמריקני והוכרז כמשרד נפרד בשנת 1972. ברחבי העולם ישנם עשרות מועדונים וארגוני סוסים מיניאטורים. ארגונים מסוימים שמים דגש על גידול סוסים מיניאטורים בעלי מאפייני סוסים, ואילו אחרים מעדיפים לשמור על מאפייני הפוני. בנוסף לארגונים אשר מיועדים לסוסים מיניאטוריים באופן כללי, קיימים גם ארגונים אשר מיועדים לגזע מסוים, כמו סוס הפלאבלה.
במשרד הרישום האמריקאי לסוסים מיניאטורים, גובה הסוסים המיניאטורים אינו עולה על 38 אינץ'. ישנן שתי חלוקות במשרד הרישום האמריקאי לסוסים מיניאטורים: חלוקה א', לסוסים בגודל 86 סנטימטרים ומטה, חלוקה ב' לסוסים בגודל 86–97 סנטימטרים.
משרד הרישום האמריקאית לסוסים מיניאטורים דורש שגובה הסוסים יעמוד מתחת ל-86 סנטימטרים.
סוסים מיניאטורים עם כל צבע עיניים שהוא, כל צבע פרווה שהוא ועם כל צורה של כתמים לבנים כלשהם רשאים להירשם. הסטנדרטים של האגודה האמריקאית לסוסים מיניאטוריים קובעים שאם בן אדם רואה תמונה של סוס מיניאטורי, בלי שום אמצעי מדידה, הסוס יהיה זהה במאפייניו, בהתנהגותו, ובמראהו, לסוס בגודל מלא. על פי משרד הרישום האמריקאי, על סוס מיניאטורי להיות סוס קטן, ממושמע, ומאוזן, ועליו לתת את הרושם של עוצמה, זריזות, וערנות. עליו להיות להוט, וידידותי, אך לא שברירי.
הסוסים המיניאטוריים בדרך כלל קשוחים למדי, ולעיתים קרובות חיים בממוצע יותר מכמה מגזעי סוסים בגדלים מלאים; אורך החיים הממוצע של סוסים מיניאטוריים הוא בין 25 ל-35 שנים. עם זאת, יש גם כמה בעיות בריאותיות שנפוצות יותר אצל סוסים מיניאטוריים מאשר קרוביהם בגודל מלא. הזנת יתר היא בעיה שכיחה אצל סוסים מיניאטוריים, המובילה להשמנה; זה נכון במיוחד כאשר הבעלים רגילים להחזיק סוסים בגודל מלא. בעיות שיניים, נראות לעיתים קרובות, מכיוון שישנו מספר מסוים של שיניים אצל סוסים בגודל מלא ומספר זהה של שיניים אצל סוסים מיניאטוריים, אשר בעלי פה קטן בהרבה. הם יכולים גם להיתקל בשמירה על שיני החלב (שיניים לתינוק) ובעיות בסינוסים בגלל צפיפות. השילוב של נטייה לאכילת יתר ובעיות שיניים יכול להוביל להופעה מוגברת של קוליק. בעיה מטבולית עיקרית הנראית בתדירות גבוהה יותר אצל סוסים מיניאטוריים היא היפרליפמיה, כאשר לחץ מאזן להפחתת התיאבון יכול לגרום לגוף לפרק כמויות משמעותיות של שומן, להכריע את הכבד ועלול לגרום לאי ספיקת כבד. גם הרבייה קשה יותר בסוסים מיניאטוריים, עם שכיחות גבוהה של לידות קשות ופוטנציאל גדול יותר להרעלת הריון. רב הבעיות הבריאותיות שנראות בתדירות גבוהה יותר אצל סוסים מיניאטוריים מתוקנות בקלות באמצעות האכלה ותחזוקה נכונים.
הערות שוליים

↑  איתי עמיקם, לא רק כלבים: סוסים מיניאטוריים לעיוורים, באתר ynet, 25 בינואר 2018
↑  סמדר שיר, "הסוסים נשרפו באש, וגם הנשמה שלי מתה", באתר ynet, 1 בנובמבר 2018
ננוטכנולוגיה צבאית

ננוטכנולוגיה צבאית מהווה את כלל השימושים הצבאיים והביטחוניים בטכנולוגיות ננו מנת להקנות לצבא עליונות טכנולוגית בשדה הקרב.
בין המטרות השונות להטמעת הננוטכנולוגיה בצבא: שיפור יכולות התקשוב, שיפור הטיפול בנפגעים, ייצור של חומרים חדשים אשר יאפשרו בניה של כלי נשק וכלי מגן חדישים, וייצור כלי נשק מבוססי ננוטכנולוגיה.
רקע

התפתחות הטכנולוגיה והתפתחות הטכנולוגיות הצבאיות הולכות בד בבד ומזינות זו את זו. הננוטכנולוגיה הוא ענף טכנולוגי מפציע המתפתח במהירות ונותן את אותותיו בפיתוחים טכנולוגיים צבאיים. התקדמות גדולה במחקר בשנים האחרונות הביאה לכך שפיתוחים שונים כבר נמצאים בשירות צבאות בעולם, ופיתוחים רבים נוספים הם בשלבי פיתוח שונים.
כיום ניתן לראות את ניצניה של הננוטכנולוגיה בשירות הצבא במגוון תחומים: בתחום הננוחומרים אשר משמשים לפיתוח חומרי מיגון כגון קסדות העשויות חומרים קלים וכלי נשק אישיים אשר הונדסו להיות עמידים וקלים יותר, בתחום הננואלקטרוניקה והננופוטוניקה בשימושים תקשוביים ורפואיים שונים.
יישומים > ננואלקטרוניקה > תקשוב

תחום האלקטרוניקה הוא חלק אינטגרלי מכל צבא מודרני עתיר טכנולוגיה. הננואלקטרוניקה היא חלק אינטגרלי ממערכות תקשוב הכוללים: מכשירי קשר, מכשירי האזנה וריגול, מערכות פיקוד, שליטה ובקרה שונים, טילים ואמצעי לחימה (מרגמת קשת, טילים ופגזים שונים), כלי טיס, "רשת שדה קרב" מאובטחת ורחבת סרט (צי"ד), רובוטיקה ועוד.
יישומים > ננואלקטרוניקה > חרקים רובוטיים

חרקים רובוטיים נמצאים בשימוש בשנים האחרונות על ידי סוכנויות ביון וצבאות שונים, ומשמשים עבור איסוף מודיעין וריגול, זיהוי חומרים מסוכנים, חיפוש נעדרים לאחר אסונות טבע, ועוד. רובוטים אלו מכילים פונקציות רבות המגיעות ישירות מתחום הננוטכנולוגיה- מערכות אגירת האנרגיה שלהם מהונדסות ברמה המולקולרית לקלוט ולאחסן אנרגיה כאשר הרובוט שוהה בשדה אלקטרומגנטי (לדוגמה: ליד מקור מתח, רשת אלחוטית, קרינה אלקטרומגנטית). המכשור אותו נושא הרובוט גם הוא ננוטכנולוגי באופיו, החל משבבי השליטה והתקשורת ועד למצלמות או ציוד ההאזנה.
יישומים > ננואלקטרוניקה > חיישנים ביולוגיים

חיישנים ביולוגיים הם חיישנים המחקים פעולה ביולוגית כלשהי על מנת לקבל נתונים מהסביבה. שימוש בחיישנים מסוג זה נפוץ ביותר בצבאות שונים, החל מ"הרחת" חומרי נפץ, גילוי חומרים כימיים וביולוגיים, זיהוי תנועות במרחב, ועוד.
חיישנים אחרים קולטים אותות אלקטרומגנטים, יכולים להשתלב במבנה המולקולרי של אריגים שונים ולשמש כתחליף לאנטנה עבור אמצעי תקשוב שונים.
יישומים > ננוחומרים > אמצעי לחימה

תחום הננוחומרים מיושם בבניית כלי נשק מחומרים אשר הונדסו במיוחד על מנת להיות קלים וחזקים (סיבי פחמן, לדוגמה). דוגמה לנשק הבנוי מחומרים מסוג זה הוא רובה ה"תבור" הישראלי, המורכב מחומרים אשר תוכננו במיוחד על מנת לאפשר תכונות של קשיות, משקל קל ועמידות. לחום.
יישומים > ננוחומרים > סריגים וחומרים בעלי תכונות מיוחדות

ננוחומרים שונים מתוכננים ברמה המולקולרית כך שיהיו בעלי תכונות שאינן קיימות בחומרים הנמצאים בטבע באופן רגיל. דוגמאות לחמרים מסוג זה:
חומרי הסוואה - חומרים אלו בנויים ברמה המולקולרית כך שיבלעו או יפזרו הדי מכ"ם. חומרים אלו מהווים מעין עטיפה המאפשרת חמקנות ואי-גילוי על ידי מכ"ם. בשנים האחרונות ישנו פיתוח של חומרים המפזרים חום ו"מסתנכרנים" עם טמפרטורת הסביבה, על מנת לאפשר חמיקה מאמצעים לראיית לילה ולראייה תרמית.
"שריון קל"- פיתוח של ביגוד וסריגי לבוש המכילים חומרים כגון סיבי פחמן או סגסוגות מהונדסות שונות, כדוגמת שריון הגוף מסדרת "terminator" של תעשיות בורק המכיל שגשוגות שונות בשילוב סיבי פחמן. שריון מסוג זה קל וגמיש ביותר, אך עמיד מאוד לפגיעות נקודתיות בעצמה גבוהה, כגון פגיעות קליעים או רסיסים. דוגמה נוספת לכך היא הקסדה הקלה החדשה שבשימוש היחידות הלוחמות בצה"ל, העשויה סיבי פחמן. סריגי לבוש שונים מאפשרים מעבר אוויר ו"נשימה" של הבגד על מנת לאפשר לחייל הלובש את הסריג לא לאגור חום רב מדי בין הגוף לבגד, לנדף זיעה ועוד.
יישומים > ננוחומרים > חומרים בעלי תכונות מיוחדות שונות

חומרים אשר הונדסו ברמה המולקולרית על מנת לקבל תכונות של עמידות לחום גבוה, עמידות ללחץ, גמישות גבוהה וכו'. חומרים מסוג זה מאפשרים בנייה של כלי נשק טובים ואמינים יותר, ציוד קל וחזק יותר, ומיגון טוב ואמין. בנייה של כלי רכב מחומרים מסוג זה מגנה להם תכונות של משקל קל ועמידות לירי.
יישומים > ננוחומרים > נשק ביולוגי וכימי

כיום ישנם בפיתוח נשקים ביולוגיים וכימים שונים על טהרת הביוננוטכנולוגיה. מחקרים שונים מתבצעים על מנת למצוא רעלים שונים אותם ניתן להכיל בנשקים להשמדה המונית. בנוסף, הננוטכנולוגיה מקנה פתרונות ל"אריזת" החומרים הללו. אחת מהבעיות העיקריות בנשקים מסוג זה היא אי עמידות החומר ב"מסע" אותו הוא עובר עד היעד, או אי הישרדותו לאחר פיצוץ הטיל או הפגז בו הוא מובל. חומרים מולקולריים שונים מקנים פתרונות לעמידות הכימיקלים והאמל"ח הביולוגי, ומאפשרים את שרידותו עד להגעתו למטרה.
יישומים > יישומים עתידיים

עם התקדמות הננוטכנולוגיה, ניתן לחשוב על שימושים עתידיים רבים אשר ישמשו בשדה קרב בשנים הבאות- החל מחומרים קלים וחזקים המאפשרים שרידות כלי רכב וחיילים, ועד למערכות רפואיות מתקדמות המבוססות על ננורובוטיקה והביוטכנולוגיה המאפשרות איחוי פציעות כבר בשדה הקרב. עוד אמצעים כגון: ננורובוטים המפרקים כלי אויב תוך שכפול עצמי, כלי נשק ביולוגיים משתיקים ואינם הורגים, אמצעי תקשורת ותקשוב זעירים אשר ישתלבו בבגדיו ואף בגופו של הלוחם, ועוד.
סכנות

למרות היתרונות הרבים בשימושים הצבאיים בננוטכנולוגיה, הן בשדה הקרב והן בשימושים לא קרביים, ישנן מספר סוגיות וחששות עליהן יש לתת את הדעת:
בגזרת התקשוב: מכיוון שהננוטכנולוגיה תאפשר את פיתוחה של "רשת שדה קרב" מאובטחת ורחבת סרט, אשר תקשר חיילים, מוצבי שליטה, ורובוטים שונים -לדוגמה: מזל"טים אוטונומיים, כלי רכב לא מאוישים (כרב"מים) וספינות "פרוטקטור"- אנו עלולים להיות עדים למצבים בהם מערכות סמי-אוטונומיות תקבלנה החלטות אוטומטיות, ובסקלה רחבה יותר תתקבל תגובה נחילית שעלולה להיות בלתי רצויה ובלתי נשלטת.
כמו כן, התפתחות של כלי נשק להשמדה המונית מבוססי ננוטכנולוגיה (כגון ננורובוטים נושאי רעלנים) עלולים להביא למרוץ התחמשות ולנפגעים אזרחיים רבים.
ראו גם

ננוטכנולוגיה
ננואלקטרוניקה
ננוחומרים
חיישנים
אף מלאכותי
הערות שוליים

↑  http://www.youtube.com/watch?v=Z1XA7klBiCA
↑  http://micro.seas.harvard.edu/research.html
↑  (אנ')
↑  http://www.qualcomm.com/solutions/wireless-charging
↑  http://powerbyproxi.com/wireless-charging/
↑  http://www.foresight.org/policy/brief7.html
↑  http://health.howstuffworks.com/wellness/men/sweating-odor/clothing-materials-reduce-sweating.htm
↑  (אנ')
↑  Bioengineering and Biophysical Aspects of Electromagnetic Fields
↑  http://discovermagazine.com/2009/jul-aug/09-ways-carbon-nanotubes-just-might-rock-world
↑  http://www.israeli-weapons.com/weapons/small_arms/tavor/Tavor.html
↑  http://world.guns.ru/assault/isr/tavor-tar-21-e.html
↑  http://www.stanford.edu/dept/EHS/prod/researchlab/IH/nano/what_are_nanomaterials.html
↑  http://www.hindawi.com/journals/jnm/
↑  (אנ')
↑  http://english.yonhapnews.co.kr/national/2013/10/25/99/0301000000AEN20131025002300315F.html
↑  http://www.answers.com/topic/stealth-technology
↑  http://www.livescience.com/32943-how-stealth-planes-evade-enemy.html
↑  http://www.popsci.com/technology/article/2011-11/new-super-black-material-absorbs-99-percent-all-light-dares-strike-it
↑  http://www.scielo.br/scielo.php?pid=S1516-14392014005000009&script=sci_arttext
↑  http://bourqueindustries.com/body-armor/
↑  http://www.soldiermod.com/volume-11/us-rad.html
↑  איתי עמיקם, ‏אמצעי הלחימה החדשים של צה"ל: מרגמה עם Waze וטיל לאו משודרג, באתר ‏מאקו‏, 6 במאי 2014
↑  http://www.aetrex.com/pages/Foot-Health.html
↑  http://health.howstuffworks.com/wellness/men/sweating-odor/clothing-materials-reduce-sweating.htm
↑  http://www.bioethicsanddisability.org/bioweapon.html
↑  http://www.theglobaljournal.net/article/view/1132/
↑  http://www.thenanoage.com/military.htm
↑  http://www.sciencemag.org/content/335/6070/831
↑  http://www.nature.com/news/dna-robot-could-kill-cancer-cells-1.10047
סולומון ליפשיץ

| --- | --- |

 לידה:  3 בספטמבר 1884 מוסקבה, האימפריה הרוסית 
 פטירה:  5 באוקטובר 1972 (בגיל 88) פרינסטון, ארצות הברית 
 שם לידה:  Соломо́н Ле́фшец 
 ענף מדעי:  טופולוגיה אלגברית, מתמטיקה, טופולוגיה, התאוריה של משוואות דיפרנציאליות, גאומטריה אלגברית, משוואה דיפרנציאלית רגילה 
 מקום קבורה:  בית הקברות פרינסטון 
 מקום לימודים:  אקול סנטרל פריז (1905)  אוניברסיטת קלארק (1911) 
 מנחה לדוקטורט:  ויליאם אדוארד סטורי 
 מוסדות:  אוניברסיטת קנזס (1913–1924)  וסטינגהאוס (1907–1910)  האוניברסיטה הלאומית האוטונומית של מקסיקו (1944–1966)  Baldwin Locomotive Works (1905–1906)  אוניברסיטת נברסקה-לינקולן (1911–1913)  אוניברסיטת פרינסטון (1924–1953)  Research Institute for Advanced Studies (1957–1964) 
 תלמידי דוקטורט:  ראלף פוקס, אלברט וו. טאקר, Arthur Harold Stone, נורמן סטינרוד, ג'ון טוקי, Henry Wallman, Robert Walker, Shaun Wylie, פול א. סמית, Clifford Truesdell, ראלף גומורי, Felix Browder, ריצ'רד בלמן, רוברט ק. פרים, Donald Wayne Bushaw, אדוארד ג. ביגל, ג'ורג' פ. ד. דאף, קליפורד יו דאוקר, James C. Lillo, Pincus Mendelson, Donald Wayne Bushaw, ויליאם ולש פלקסנר, Frank Herbert Brownell, III, Stephen P.L. Diliberto, F. Brock Fuller, Courtney Stafford Coleman 
 פרסים והוקרה:  המדליה הלאומית למדעים (1964)  מסדר העיט האצטקי (1964)  פרס פלטרינלי (1956)  פרס לאורי פ. סטיל (1970)  פרס לזכר מקסים בוכר (1924)  חבר זר של החברה המלכותית (1961) 
 
סולומון ליפשיץ (באנגלית: Solomon Lefschetz;‏ 3 בספטמבר 1884 – 5 באוקטובר 1972) היה מתמטיקאי יהודי-אמריקאי, פרופסור למתמטיקה באוניברסיטת פרינסטון החל מ-1924. חבר הסגל היהודי הראשון במחלקה למתמטיקה של אוניברסיטה זו. עורכו של כתב העת המתמטי של אוניברסיטת פרינסטון Annals of Mathematics במשך 30 שנים (1928–1958), נשיא האגודה האמריקאית למתמטיקה בשנים 1935–1936, יו"ר המחלקה למתמטיקה בפרינסטון החל מ-1945 וזוכה המדליה הלאומית האמריקאית למדעים לשנת 1964. ממייסדי הטופולוגיה האלגברית.
קורות חיים

נולד ב-1884 במוסקבה, אחד משני בניהם של אלכסנדר וורה ליפשיץ, זוג סוחרים יהודים רוסים, שהירבו בנסיעות לרגל עבודתם, בעיקר לממלכת פרס ולכן החזיקו גם בדרכון של האימפריה העות'מאנית. סמוך ללידתו עברה המשפחה לפריז ושם הוא גדל.
למד הנדסה בבית הספר המרכזי בפריז, "École Centrale Paris", וב-1905 הוסמך כמהנדס. עם התעודה הזו הוא היגר לארצות הברית וב-1907 מצא עבודה כעוזר למהנדס ואחר כך כמהנדס בחברת וסטינגהאוס, בפיטסבורג.
ב-1910 נקטעה הקריירה ההנדסית שלו בעודה באיבה, כאשר אירעה לו תאונת עבודה, בה נגדעו שתי ידיו.
קורות חיים > מתמטיקאי

ליפשיץ הפך את האסון שאירע לו, למקפצה. עם שחרורו מבית החולים הוא נרשם ללימודי דוקטורט במתמטיקה באוניברסיטת קלארק, מסצ'וסטס וב-1911 סיים את הלימודים שם עם תואר שלישי. המנחה שלו בעבודת הדוקטורט היה ויליאם סטורי(אנ'). שנה לאחר סיום לימודיו הוא גם קיבל אזרחות אמריקאית. בתקופה זו הכיר באוניברסיטה את אליס ברג האייס, סטודנטית למתמטיקה אף היא וב-1913 הם נישאו. לא נולדו להם ילדים.
במשך 14 השנים שלאחר קבלת הדוקטורט (1911–1924) לימד ליפשיץ מתמטיקה, שנתיים ראשונות באוניברסיטת נברסקה, לינקולן ואחר כך במשך 12 שנים באוניברסיטת קנזס. בתקופה זו פרסם את עיקר מחקריו בגאומטריה אלגברית, שהקנו לו שם בשדה המתמטי ואפשרו את קבלתו כחבר הסגל היהודי הראשון במחלקה למתמטיקה של אוניברסיטת פרינסטון, למרות ההתנגדות לכך.
המחקרים פורסמו בכמה שלבים וכבר ב-1919 קיבל ליפשיץ את פרס בורדין (צר') של האקדמיה הצרפתית למדעים בגין אחד מהם. אולם המאמר המסכם והמקיף ביותר שלו בנושא זה פורסם ב-Transactions of the American Mathematical Society ב-1921. בגין עבודתו זו קיבל ליפשיץ ב-1924 את פרס בוכר (אנ'), אחד מחמשת הפרסים הנחשבים ביותר במתמטיקה.